Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2013. december 2-i intézményközi megállapodás 13. pontja alapján történő igénybevételéről (Lengyelország „EGF/2013/006 PL/Fiat Auto Poland” referenciaszámú kérelme) /* COM/2014/0699 final */





INDOKOLÁS A 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[1] 12. cikke a pénzügyi keret vonatkozó fejezeteinek felső korlátain felül legfeljebb évi 150 millió EUR erejéig (2011-es árakon) lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. A 2013. december 31-ig benyújtott kérelmek esetében az EGAA-ból való hozzájárulásokra vonatkozó szabályokat az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendelet[2] tartalmazza. Lengyelország 2013. július 29-én a Fiat Auto Polandnál és 21 lengyelországi beszállítójánál történt elbocsátásokat követően „EGF/2013/006 PL/Fiat Auto Poland” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelem vizsgálata után a Bizottság az 1927/2006/EK rendelet 10. cikke alapján megállapította, hogy a pénzügyi hozzájárulásnak a rendeletben megállapított feltételei teljesülnek. A KÉRELEM ÖSSZEFOGLALÁSA ÉS ELEMZÉS Főbb adatok: || EGAA-referenciaszám || EGF/2013/006 Tagállam || Lengyelország 2. cikk || a) Elsődlegesen érintett vállalat || Fiat Auto Poland S.A. Beszállítók és az ellátási lánc következő szintjein álló gyártók || 21 Tárgyidőszak || 2013.01.20–2013.05.21. A személyre szabott szolgáltatások kezdetének időpontja || 2013.01.20. A kérelem benyújtásának időpontja || 2013.07.29. A referencia-időszak előtti és utáni elbocsátások száma || 0 A referencia-időszakban történt elbocsátások száma || 1 079[3] Összes támogatható elbocsátás || 1 079 Az intézkedések által várhatóan érintett, elbocsátott munkavállalók száma || 777 A személyre szabott szolgáltatásokhoz kapcsolódó kiadások (EUR) || 2 506 220 Az EGAA végrehajtásához kapcsolódó kiadások[4] (EUR) || 13 000 Az EGAA végrehajtásához kapcsolódó kiadások (%-ban) || 0,52 Teljes költségvetés (EUR) || 2 519 220 EGAA-hozzájárulás EUR-ban (50 %) || 1 259 610 1. A kérelmet 2013. július 29-én nyújtották be a Bizottságnak, és 2014. június 16-ig további információkkal egészítették ki. 2. A kérelem az 1927/2006/EK rendelet 2. cikkének a) pontja szerint eleget tesz az EGAA igénybevételéhez szükséges feltételeknek, és benyújtása a rendelet 5. cikkében említett 10 hetes határidőn belül megtörtént. Az elbocsátások és a világkereskedelemben a globalizáció hatására bekövetkezett fő strukturális változások közötti kapcsolat 3. Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Lengyelország azzal érvel, hogy az európai gépjárműipar 2007 óta veszített piaci részesedéséből[5]. Az érintett évben az európai gépjárműgyártás a globális termelés 32,2%-át tette ki, míg 2012-ben 23,2%-át.[6] A kérelmező hozzátette, hogy míg a globális gyártási mennyiségek 2011-ről 2012-re 5,3 %-kal nőttek, addig az EU-27 termelése ugyanabban az időszakban 7 %-kal csökkent[7]. A lengyel hatóságok szerint a helyzet még rosszabb nemzeti szinten, ahol a termelési mennyiség 2012-ben 2011-es szintekkel összehasonlítva csaknem harmadával zsugorodott[8]. A személygépkocsi-gyártás alakulása Forrás: OICA 4. A globalizáció hatását súlyosbította a pénzügyi válság, melynek következtében az új személygépkocsik értékesítése az EU-ban a rekordmélységbe zuhant. Míg az EU-27-ben az új autók iránti kereslet 8,7%-kal csökkent, a világszintű értékesítés 2012-ben 5,1%-kal nőtt. 5. A kérelmező összefüggésre mutat rá a hanyatló gépjárműgyártás és a Fiat Auto Poland foglalkoztatási szintjei között. A Tychyben lévő gyár 2009-ben 6 422 alkalmazottat vett fel 606 000 gépjármű gyártására[9], míg 2012-ben 361 000 autót gyártottak 4 882 alkalmazottal. A 2009–2013 közötti időszak során a termelés 56%-os csökkenése mellett a foglalkoztatás csak 46%-kal csökkent. A Fiat Auto Poland esetében a foglalkoztatás visszaesése tehát kevésbé volt drasztikus, mint a gyártási mutatók zuhanása. Ezt a gyár úgy érte el, hogy a szokásos három műszak helyett kétműszakos munkarendet alkalmaztak. A lengyel hatóságok a folyamatos csökkenést mutató gépjárműipar foglalkoztatási helyzetére vonatkozó Eurostat-adatokat is benyújtottak. Az EU-27-ben a foglalkoztatás 2009 végén 12%-kal volt alacsonyabb, mint 2008 elején. 6. Az személygépjárművek uniós piaci részesedésének és értékesítésének csökkenő tendenciáját a 2012. június 6-án közzétett Cars21 zárójelentés[10] is megerősítette. A tendencia folytatódik, és a feltörekvő piacok motorizációjának következtében a globális értékesítés 2020-ban várhatóan több mint 10%-kal fog nőni 2008-hoz hasonlítva. 7. Mindeddig a gépjárműágazatra 21 EGAA-kérelem irányult; ezek közül 12 kereskedelemmel kapcsolatos globalizáción, a másik kilenc pedig a válság kritériumán alapult. Az elbocsátások számának igazolása és a 2. cikk a) pontjában foglalt kritériumok teljesítése 8. Lengyelország e kérelmet az 1927/2006/EK rendelet 2. cikkének a) pontjában említett beavatkozási kritérium alapján nyújtotta be, amely szerint az alapból olyankor lehet támogatást nyújtani, ha egy tagállamban működő vállalattól egy négy hónapos időszak alatt legalább 500 főt bocsátottak el, beleértve az e vállalat beszállítóitól és a termelési lánc következő szintjein álló termelők körében elbocsátott munkavállalókat is. 9. A kérelmező elmondta, hogy a Fiat Auto Polandnál a tychybeli gyárban 2012 júniusában történtek az első elbocsátások. Mivel az elbocsátásokat nem tekintették csoportos létszámcsökkentésnek, a vállalkozás számára nem kötelező ezeket bejelenteni a munkaügyi hivatalnak, és ezek az elbocsátások az EGAA-kérelemben sem szerepelnek. A Fiat Auto Poland értesítette a lengyel hatóságokat, hogy 2013 első negyedévében 1 450 munkavállalót bocsát el. Ez drámai hatást gyakorolt a regionális munkaerőpiacra, különösen a Fiat Auto Poland 77 beszállítójára, amelyeket felkértek a tevékenységeikre gyakorolt továbbgyűrűző hatásoknak és a leépítés következményeinek a felmérésére. A kérelemben az elbocsátások végleges száma a Fiat Auto Poland esetében 829 fő, míg a 21 beszállító és továbbfeldolgozó esetében 250 fő. Az elbocsátásokra a 2013. január 21. és 2013. május 21. közötti négy hónapos referencia-időszakban került sor. A lengyel hatóságok rámutattak arra, hogy az EGAA-kérelemben szereplő információ a munkaügyi hivatalnál regisztrált munkanélküliek számán alapul, és ezen adatok alapján úgy vélik, hogy a Fiat Auto Poland esetében történt 829 elbocsátás, valamint a beszállítókhoz kapcsolódó 250 elbocsátás jogosult az EGAA-kérelem szerinti támogatásra. A hatóságok az EGAA-kérelemben a munkaügyi hivatalnál regisztrált elbocsátott munkavállalók számát tüntették fel, ezért a kérelemben szereplő szám alacsonyabb, mint a Fiat Auto Poland és a beszállítók által eredetileg közölt szám. 10. Az elbocsátásokat az 1927/2006/EK rendelet 2. cikke (2) bekezdésének második francia bekezdése alapján, a munkaszerződések azok lejárta előtti tényleges megszűnésének időpontját figyelembe véve számították ki. Az elbocsátások előre nem látható jellegének bizonyítása 11. A lengyel hatóságok érvelése szerint a Panda Classic tychybeli gyárban történő gyártásának beszüntetésére vonatkozó döntés váratlan volt, jóllehet a tychybeli gyárban 2009 óta egyre kevesebb személygépkocsit állítottak elő (míg 2009-ben a gyárban 606 000 személygépkocsit gyártottak, addig 2012-re ez a szám 300 000-re esett vissza, majd 2013-ban 250 000 alá csökkent[11]). A Fiat Auto Polandot az uniós gépjárműipar csökkenő piaci részesedésének és az ázsiai autók növekvő népszerűségének következményei sújtották. A termelés csökkenése, valamint az uniós gépjárműipari válság kedvezőtlenül befolyásolta a foglalkoztatást a tychybeli gyárban, ahol 2009-ben kezdődtek az elbocsátások. 12. A vállalat a gyártást a piaci kereslethez igyekezett alakítani, és optimalizálta a munkaerőszámot annak érdekében, hogy versenyképes maradjon, és növelje új autómodellek gyártási helyszíneként való kiválasztásának esélyét. Ezért az érintetteket váratlanul érte az a bejelentés, hogy 1450 munkavállalót elbocsátanak. A csoport úgy döntött, hogy a Panda Classic gyártását 2013 januárjától az olaszországi Campaniába helyezi át[12]. E döntés mellett a csoport a Panda-modell új generációjának gyártását is e helyszínhez rendelte annak érdekében, hogy a székhelye szerinti országban munkahelyeket teremtsen. Ennek hatására a tychybeli gyárban csökkent a műszakok száma, és jelentős létszámleépítést határoztak el. A Eurofound[13] jelentése szerint az egyes cégek termelés-visszahelyezési tendenciája 2013-ban új munkahelyeket teremtett a cégek székhely szerinti országában. 13. 2012. december 20-án a Fiat Auto Poland megállapodást kötött a szakszervezetekkel, melynek értelmében megállapították azokat a kritériumokat, amelyeket az elbocsátandó munkavállalók kiválasztásakor alkalmaznak, valamint azokat az ösztönzőket, amelyeket a vállalattól önként távozó alkalmazottaknak nyújtanak. 14. A beszállítókat szintén váratlanul érte a Fiat Auto Poland helyzete, és nem voltak felkészülve a tevékenységek ilyen mértékű visszaesésére. A beszállítók körében is elkerülhetetlenek voltak az elbocsátások. 15. A Fiat Auto Polandtól a referencia-időszakban elbocsátott 1405 munkavállaló közül 829-et regisztráltak a munkaügyi hivatalban; az EGAA-kérelem őket érinti. Az elbocsátó vállalatok és a támogatásra jogosult munkavállalók meghatározása 16. A kérelem 1 079 elbocsátásra vonatkozik: a Fiat Auto Polandtól elbocsátott 829 munkavállalóra, valamint a beszállítóknál elbocsátott 250 munkavállalóra (lásd: táblázat). A Fiat Auto Poland beszállítói és az elbocsátások száma Elektropoli Galwanotechnika || 2 || Plastic Components and Modules Poland || 9 Delfo Polska S.A. || 89 || AURES Sp. z o.o. || 12 Fiat Powertrain Technologies Poland || 1 || Firma “OK” Maciej Bilnik || 2 Polmotors Sp. z o.o. || 1 || Sistema Poland Sp. z o.o. || 21 Ti Poland Sp. z o.o. || 1 || Ceva Logistics Poland Sp. z o.o. || 4 Cornaglia Poland Sp. z o.o. || 1 || DP Metal Processing Sp. z o.o. || 1 Fastek Filing Polska Sp. z o.o || 2 || Nexteer Automotive Poland Sp. z o.o. || 2 DELPHI Poland S.A. || 1 || Proma Poland Sp. z o.o. || 3 Johnson Controls Intl || 23 || TRW Braking Systems Polska Sp. z o.o. || 69 Adler Polska Sp. z o.o. Bielsko Biała || 1 || Valeo Autosystem Sp. z o.o. || 4 Boryszew S.A. Oddział Maflow w Tychach || 1 || || Összes beszállító: 21 || Összes elbocsátás: 250 || 17. A támogatásra jogosult munkavállalók megoszlása a következő: Kategória || Szám || Százalék Férfiak || 602 || 77,5 Nők || 175 || 22,5 EU-állampolgárok || 777 || 100 Nem EU-állampolgárok || 0 || 0 15 és 24 év közöttiek || 19 || 2,4 25 és 54 év közöttiek || 613 || 78,9 55 és 64 év közöttiek || 145 || 18,7 64 évesnél idősebbek || 0 || 0 18. Az intézkedések 6 olyan munkavállalót érintenek, akik tartós egészségi problémákkal küzdenek vagy fogyatékkal élnek. 19. A foglalkozási csoportok szerinti megoszlás a következő: Kategória || Szám || Százalék Szakmai felhasználó || 4 || 0,5 Technikusok és szakmai asszisztensek || 64 || 8,2 Adminisztratív támogatást nyújtó munkavállalók || 10 || 1,3 Szakképzettséget igénylő ipari foglalkozások || 213 || 27,4 Gépkezelők, összeszerelők és járművezetők || 477 || 61,4 Alacsonyabb szakképesítést igénylő foglalkozások || 9 || 1,2 20. Az 1927/2006/EK rendelet 7. cikkének megfelelően Lengyelország megerősíti, hogy az EGAA végrehajtásának különböző szakaszaiban és különösen az EGAA-hoz való hozzáférésben mind jelenleg, mind a jövőben a nők és a férfiak egyenlőségét szem előtt tartó és diszkriminációellenes politikát alkalmaz és fog is alkalmazni. Az érintett terület, valamint az ott működő hatóságok és érdekelt felek bemutatása 21. Az érintett terület Sziléziában található, melynek fővárosa Katowice. A régiót északról Łódź, északkeletről Szentkereszt, keletről Kis-Lengyelország, nyugatról Opole vajdaság, délen pedig Szlovákia és a Cseh Köztársaság határolja. Szilézia teljes lakossága csaknem 5 millió fő; a népesség túlnyomó része a következő városokban és azok környékén él: Katowice, Częstochowa, Sosnowiec, Gliwice, Bytom, Zabrze és Bielsko-Biała. 22. Szilézia hosszú és gazdag ipari múltra tekint vissza, ideértve az olyan ágazatokat, mint az energiatermelés vagy a gépjáműgyártás; emellett ásványkincsekben is gazdag. 23. A legtöbb elbocsátásra Bieruń és Lędzin körzetben került sor, ideértve Tychy városát, továbbá a Bielsko, Pszczyna, Częstochowa és Mikołów körzetet, mindenekelőtt Jaworzno, Sosnowiec és Mysłowice városokat. 24. Az elbocsátottak számára Tychy önkormányzata, valamint Tychy, Mikołów, Częstochowa, Sosnowiec, Jaworzno, Mysłowice, Pszczyna, Bielsko-Biała és Katowice munkaügyi hivatalai nyújtanak támogatást. 25. Az egyéb érintettek tekintetében a regionális foglalkoztatási tanácsban, amely a tartományi kormányzó tanácsadó testülete a foglalkoztatás terén, képviseltetik magukat foglalkoztatói szervezetek, a felsőoktatás, a szakszervezetek és a nem kormányzati szervezetek. Az elbocsátások várható hatása a helyi, a regionális és az országos foglalkoztatásra 26. 2011-tól Sziléziában nőtt a munkanélküliség ráta[14]. Emellett a csoportos létszámleépítések által 2011-ben érintett munkavállalók száma is nőtt: 4895 munkavállalót érintett csoportos létszámleépítés, míg 2012-re e szám 8 335-re nőtt. 27. 2013 januárjában a munkaügyi hivatalokat tájékoztatták, hogy 3 805 elbocsátásra kerül sor, ideértve 3 309 munkavállalót a magánszektorból és 496 munkavállalót a közszférából. A magánszektorra vonatkozó számadatok a Fiat Auto Polandtól elbocsátott munkavállalók elbocsátását is tartalmazzák. 28. A lengyel hatóságok hangsúlyozták a Fiat Auto Polandtól történt elbocsátások negatív hatását Tychyben és környékén, ahol a Fiat Auto Polandtól és a beszállítóktól elbocsátottak az érintett területen élő munkanélküli személyek 1/10-ét jelentik. A finanszírozásra javasolt, személyre szabott szolgáltatások összehangolt csomagja és annak tételes bontásban meghatározott becsült költségei, valamint a strukturális alapok által támogatott intézkedésekkel mutatott kiegészítő jelleg 29. Az alábbi intézkedések együttesen összehangolt csomagot képeznek, amely a munkavállalók munkaerőpiacra történő visszailleszkedését célzó, személyre szabott szolgáltatásokból áll: – Képzés és képzéssel kapcsolatos költségek: ide tartoznak a képzési és egyéb, a képzésben való részvétel előtt vagy után esetlegesen felmerülő költségek, mint például orvosi vagy pszichológiai vizsgálatok, bizonyítvány, diploma, szakképesítés vagy egyes foglalkozásokhoz szükséges engedély elnyeréséhez vezető vizsgákon való részvételre jogosító regisztrációs díjak. – Vállalkozóképzés: ez a fellépés a résztvevőket saját vállalkozás indításához szükséges készségekkel ruházza fel. A képzések kiterjednek olyan kérdésekre, mint a szabad piac, az önfoglalkoztatói tevékenység megkezdéséhez szükséges eljárások és követelmények, üzleti terv készítése és számvitel. – Képzési ösztöndíjak: ez az intézkedés pénzügyi támogatást nyújt a képzésben részt vevő munkanélküli személy részvétele tekintetében. – Szakmai gyakorlati ösztöndíjak: ez az intézkedés pénzügyi támogatást nyújt a munkahelyen szakmai gyakorlaton részt vevő munkanélküli személy részvétele tekintetében. Ez alatt az időszak alatt az érintettek az álláskeresési járadék 120 %-ának megfelelő összegű juttatásban részesülnek. – Szakmai gyakorlati költségek: ez az intézkedés fedezi a szakmai gyakorlatban részt vevő munkavállalók egészségügyi vizsgálatának költségeit. – Intervenciós költségek: a munkáltatók lehetőséget kapnak arra, hogy a helyi munkaügyi hivatalok által kijelölt személyeket alkalmazzák. A vállalkozás számára visszatérítik az alkalmazott bérével kapcsolatos egyes költségeket, így a társadalombiztosítási járulékot. A potenciális munkáltató megállapodást köt a munkaügyi hivatallal. Az intézkedés rendszerint az alábbi csoportok támogatására irányul: a tartósan munkanélküli személyek, az 50 éves és idősebb munkanélküliek, az alacsony képesítéssel rendelkező munkanélküli személyek, a munkatapasztalattal nem rendelkező munkanélküliek, a 25 évesnél nem idősebbek, az egyedülálló anyák, a fogyatékkal élők, a szociális munkások ügyfelei és a korábbi elítéltek. A kérelemmel összefüggésben Lengyelország ezt az intézkedést kifejezetten az 50 évesnél idősebb elbocsátottak esetében kívánja alkalmazni. – Önálló vállalkozáshoz nyújtott támogatás: a Fiat Auto Polandtól elbocsátott, saját vállalkozást indítani kívánó munkavállalók legfeljebb 4 995 EUR összegű finanszírozást kapnak vállalkozásindításhoz. Ez fedezi az induló költségek egy részét, például: jogi támogatás, konzultáció, vállalkozásindítási tanácsadás. Az ebben az intézkedésben részt vevők támogatás iránti kérelmet nyújtanak be, melynek jóváhagyása és a támogatás folyósítása esetén saját vállalkozást indíthatnak. A résztvevők nyilvántartást vezetnek a támogatás folyósításától számított két hónapon belül felmerülő költségeikről. Amennyiben a résztvevő nem tesz eleget a szerződés rendelkezéseinek, vagy az önfoglalkoztatás időtartama 12 hónapnál kevesebb, az összeget vissza kell fizetni a munkaügyi hivatal számára. A visszafizetett összegek nem támogatható kiadások az EGAA keretében, és vissza kell fizetni őket az Európai Bizottság számára. – A munkaerő-felvétel ösztönzése: az intézkedés a Fiat Auto Poland munkavállalói más munkáltatónál történő elhelyezkedésének támogatását célozza. Ha egy munkáltató 24 hónapra alkalmazza a Fiat Auto Poland egykori munkavállalóinak egyikét, legfeljebb 4 845 EUR összegű támogatást kap. A program a társadalombiztosítási járulékokat megfelelően fizető, pénzügyi nehézségekkel nem küzdő munkáltatókat célozza. A munkaügyi hivatal közvetítő szerepet tölt be azáltal, hogy a Fiat Auto Poland elbocsátott munkavállalói közül kiválasztja azokat, akik leginkább megfelelnek az új munkáltató kívánalmainak. Amennyiben a munkavállaló az első 12 hónap során egy jobb állás kedvéért felmond, helyébe egy másik, korábban a Fiat Auto Poland által foglalkoztatott személyt vesznek fel. Amennyiben a munkavállaló helyére nem vesznek fel új alkalmazottat, és a munkaügyi hivatal nem talál egy másik megfelelő munkavállalót az érintett csoportból, az EGAA csak a költségek arányos részét fedezi. 30. Az EGAA végrehajtásához kapcsolódó, a kérelemben az 1927/2006/EK rendelet 3. cikke szerint feltüntetett kiadások irányítási és ellenőrzési, valamint tájékoztatási és népszerűsítési tevékenységekre terjednek ki. 31. A lengyel hatóságok által ismertetett, személyre szabott szolgáltatások az 1927/2006/EK rendelet 3. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. A lengyel hatóságok e szolgáltatások összköltségét 2 519 220 EUR-ra, ebből a személyre szabott szolgáltatásokat 2 506 220 EUR-ra, az EGAA végrehajtásához kapcsolódó kiadásokat pedig 13 000 EUR-ra (az összköltség 0,52 %-ára) becsülik. Az EGAA-ból igényelt teljes hozzájárulás összege 1 259 610 EUR (az összköltségek 50 %-a). Intézkedések || Az érintett munkavállalók becsült száma || Becsült költségek (egy támogatásra jogosult munkavállalóra) (EUR-ban) || Összköltség (EGAA és nemzeti társfinanszírozás) (EUR) Személyre szabott szolgáltatások (az 1927/2006/EK rendelet 3. cikkének első bekezdése) Képzés és képzéssel kapcsolatos költségek (koszty szkoleń zawodowych) || 389 || 453 || 176 217 Vállalkozóképzés (szkolenia z zakresu przedsiębiorczości) || 110 || 217 || 23 870 Képzési ösztöndíjak (stypendia szkoleniowe) || 389 || 261 || 101 529 Szakmai gyakorlati ösztöndíjak (stypendia stażowe) || 48 || 1 910 || 91 680 Szakmai gyakorlati költségek (koszty stażowe − koszty badań lekarskich −) || 18 || 13 || 234 Intervenciós költségek (prace interwencyjne) || 120 || 1 381 || 165 720 Önálló vállalkozásra irányuló támogatás (środki na podjęcie działalności gospodarczej) || 189 || 4 995 || 944 055 A munkaerõ-felvétel ösztönzése (dopłaty do zatrudnienia) || 207 || 4 845 || 1 002 915 A személyre szabott szolgáltatások részösszege || || 2 506 220 Az EGAA végrehajtásához kapcsolódó kiadások (az 1927/2006/EK rendelet 3. cikkének harmadik bekezdése) Előkészítő tevékenységek || || 2 000 Irányítás || || 3 000 Tájékoztatás és nyilvánosság || || 5 000 Ellenőrzési tevékenységek || || 3 000 Az EGAA végrehajtásához kapcsolódó kiadások részösszege || || 13 000 Becsült költségek összesen || || 2 519 220 EGAA-hozzájárulás (az összköltségek 50 %-a) || || 1 259 610 32. Lengyelország megerősíti, hogy a fent ismertetett intézkedések kiegészítik a strukturális alapok által finanszírozott intézkedéseket. A lengyel hatóságok intézkedéseket foganatosítanak a kettős finanszírozás elkerülésére. Mind az ESZA, mind az EGAA végrehajtását a körzeti munkaügyi hivatalok végzik, melyek a fellépések pénzügyileg különválasztják. E cél érdekében a munkaügyi hivatalok a pénzforgalom átláthatóságát biztosító ellenőrző rendszert vesznek igénybe. E rendszer különválasztja a felmerülő, később az EGAA-számlák terhére elszámolt költségeket. Az érintett munkavállalóknak szánt, személyre szabott szolgáltatások kezdetének vagy tervezett kezdetének időpontja 33. Lengyelország 2013. január 21-én kezdte meg az EGAA-társfinanszírozásra javasolt, összehangolt csomag keretében a személyre szabott szolgáltatások nyújtását az érintett munkavállalóknak. Ez az időpont tekintendő tehát az EGAA-ból nyújtandó valamennyi támogatásra való jogosultság kezdetének. A szociális partnerekkel folytatott konzultáció során követett eljárások 34. A regionális foglalkoztatási tanács megbeszélést tartott a Fiat Auto Poland képviselőivel. E találkozó alkalmával merült fel az EGAA-finanszírozás iránti kérelem benyújtásának lehetősége. A regionális foglalkoztatási tanács tanácsot nyújt a nemzeti társfinanszírozást fedező foglalkoztatási alap igazgatása és végrehajtása terén. A regionális foglalkoztatási tanács ebből kifolyólag vett részt az EGAA-kérelem előkészítésében, és döntő szerepet játszott a projektbe bekerülő tevékenységek meghatározásában. 35. A végrehajtás során a regionális foglalkoztatási tanács nem avatkozik be az intézkedésekbe, de javaslatokat fogalmazhat meg a foglalkoztatási alap régióbeli elosztása vonatkozásában. 36. A lengyel hatóságok megerősítették, hogy a nemzeti és uniós jogszabályokban a csoportos létszámleépítések vonatkozásában előírt követelményeknek eleget tettek. Tájékoztatás a nemzeti jog alapján vagy kollektív szerződések értelmében kötelezően végrehajtandó intézkedésekről 37. Az 1927/2006/EK rendelet 6. cikkében foglalt kritériumok tekintetében a lengyel hatóságok kérelmükben: · megerősítették, hogy az EGAA-ból származó pénzügyi hozzájárulás nem helyettesíti azokat az intézkedéseket, amelyek meghozatala a nemzeti jog vagy kollektív szerződések alapján a vállalatok felelőssége; · bizonyították, hogy az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak; · megerősítették, hogy a fent említett támogatható intézkedésekre más uniós pénzügyi eszközből nem folyósítanak támogatást. Irányítási és ellenőrzési rendszerek 38. Lengyelország értesítette a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Az EGAA végrehajtásáért felelős irányító hatóság az Infrastrukturális és Fejlesztési Minisztérium és különösen annak az Európai Szociális Alapért felelős osztálya lesz. Az irányító hatóság egyes feladatokkal a közreműködő szervezetet, a katowicei tartományi munkaügyi hivatalt bízza meg. 39. A kifizető hatóság a Pénzügyminisztérium kifizetési hatósági osztálya lesz. 40. Az igazoló hatóság feladatát az Infrastrukturális és Fejlesztési Minisztériumnak az irányító hatóságtól eltérő osztályán, az igazolási és tanúsítási osztályon látják el. 41. Az ESZA-ért felelős osztály, valamint az igazolási és tanúsítási osztály működését a minisztérium irányításáért felelős két független tag ellenőrzi. Az EGAA-hozzájárulást a Pénzügyminisztérium külön számlán vezeti, melyet az állami költségvetés jövedelemszámlájának alapjai közé utalják át. A tevékenységek végrehajtásához szükséges társfinanszírozás nemzeti forrásokból, többek között a foglalkoztatási alapból fog származni. 42. A körzeti munkaügyi hivatalok külön nyilvántartást vezetnek a kiadások vonatkozásában. A végrehajtást követően a körzeti munkaügyi hivatalok kifizetési kérelmet nyújtanak be a tartományi munkaügyi hivatalnak, amely a kifizetési kérelmet jóváhagyását követően továbbítja az irányító hatóságnak. Az irányító hatóság az igazolást és a kiadásokat indokoló nyilatkozatot benyújtja az Európai Bizottságnak. Az irányító hatóság ellenőrzést végez, megvizsgálva, hogy az eljárásokat a közreműködő szervezet megfelelően hajtotta-e végre. A közreműködő szervezet ellenőrzi a körzeti munkaügyi hivatalok által nyújtott támogatás során alkalmazott módszert. Az ellenőrzési rendszerek szerint az EGAA égisze alatti finanszírozásra vonatkozó határozat kézhezvételekor megállapodás születik az ellenőrzések ütemtervéről. Amennyiben a fellépések végrehajtása során szabálytalanságokra került sor, a hatóság további ellenőrzési tevékenységek alkalmazásáról határozhat. Finanszírozás 43. Lengyelország kérelme alapján az összehangolt, személyre szabott szolgáltatáscsomaghoz javasolt EGAA-hozzájárulás (beleértve az EGAA végrehajtásához kapcsolódó kiadásokat) 1 259 610 EUR, amely az összköltségek 50 %-át teszi ki. A Bizottság által javasolt EGAA-támogatás a Lengyelország által rendelkezésre bocsátott információkon alapul. 44. A 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[15] 12. cikke a pénzügyi keret vonatkozó fejezeteinek felső korlátain felül legfeljebb évi 150 millió EUR erejéig (2011-es árakon) lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. 45. Figyelembe véve az EGAA-ból folyósítható pénzügyi hozzájárulás maximális összegét, valamint az előirányzatok átcsoportosításának lehetőségét, a Bizottság azt javasolja, hogy az intézkedések összköltségének 50 %-át kitevő igényelt hozzájárulás teljes összegét (1 259 610 EUR) folyósítsák az EGAA-ból. 46. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[16] 13. pontja értelmében. 47. A Bizottság a 2014. évi költségvetés kötelezettségvállalási előirányzataiba irányuló külön átcsoportosítási kérelmet nyújt be a 2013. december 2-i intézményközi megállapodás 13. pontjának megfelelően. A kifizetési előirányzatok forrása 48. Az 1 259 610 EUR összegre a 2014. évi költségvetésben az EGAA költségvetési sorában előirányzott összeg fog fedezetet biztosítani. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2013. december 2-i intézményközi megállapodás 13. pontja alapján történő igénybevételéről (Lengyelország „EGF/2013/006 PL/Fiat Auto Poland” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre[17] és különösen annak 12. cikke (3) bekezdésére, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre[18] és különösen annak 23. cikke második albekezdésére, tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló 2013. december 2-i intézményközi megállapodásra[19] és különösen annak 13. pontjára, tekintettel az Európai Bizottság javaslatára[20], mivel: (1) Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak a munkaerőpiacon történő ismételt beilleszkedéshez. (2) A 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[21] 12. cikke a pénzügyi keret vonatkozó fejezeteinek felső korlátain felül legfeljebb évi 150 millió EUR erejéig lehetővé teszi az Európai Globalizációs Alkalmazkodási Alap (a továbbiakban: EGAA) igénybevételét. Lengyelország a Fiat Auto Poland vállalatnál, valamint 21 beszállítónál és továbbfeldolgozónál történt elbocsátásokra tekintettel 2013. július 29-én az EGAA igénybevételére irányuló kérelmet nyújtott be, majd 2014. június 16-án további információkkal egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 259 610 EUR rendelkezésre bocsátására tesz javaslatot. (3) Az Alapot tehát igénybe kell venni a Lengyelország által benyújtott kérelem alapján történő pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2014. évi általános költségvetésének keretein belül az Európai Globalizációs Alkalmazkodási Alapból (EGAA) 1 259 610 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 884. o. [2] HL L 406., 2006.12.30., 1. o. [3] A munkaügyi hivatalban regisztrált elbocsátott munkavállalók száma [4] Az 1927/2006/EK rendelet 3. cikkének harmadik bekezdése szerint. [5] http://www.acea.be/images/uploads/files/POCKET_GUIDE_13.pdf [6] http://www.acea.be/uploads/publications/POCKET_GUIDE_13.pdf [7] http://www.oica.net/wp-content/uploads/2013/03/cars-production-2012.pdf [8] http://www.oica.net/wp-content/uploads//cars-2012-2.pdf [9] http://www.eurofound.europa.eu/eiro/2010/05/articles/pl1005019i.htm [10] http://ec.europa.eu/enterprise/sectors/automotive/files/cars-21-final-report-2012_en.pdf [11] Lengyelországban 2012-ben 539 671 darab személygépjárművet állítottak elő, 2013-ban pedig 475 000 darabot (-12,0 %), http://www.oica.net/wp-content/uploads//cars-2013.pdf. Az EU-27 országaiban 2012-ben 14 631 710 darab autót, míg 2013-ban 14 616 202 darabot gyártottak (0,1 %). [12] http://www.eurofound.europa.eu/emcc/erm/factsheets/23033/Fiat%20Auto%20Poland?template=searchfactsheets [13] http://www.eurofound.europa.eu/pubdocs/2013/80/en/1/EF1380EN.pdf [14] 2011-ben a munkanélküliség ráta 10,2% volt, 2012-ben 11,1%, míg 2013-ban 11,2% a következő adatok alapján: http://katowice.stat.gov.pl/en/publications/folder/slaskie-in-numbers-2014,1,4.html. [15] HL L 347., 2013.12.20., 884. o. [16] HL C 373., 2013.12.20., 1. o. [17] HL L 406., 2006.12.30., 1. o. [18] HL L 347., 2013.12.20., 855. o. [19] HL C 373., 2013.12.20., 1. o. [20] HL C […], […], […]. o. [21] HL L 347., 2013.12.20., 884. o.